Postŏwy do jednopōłciowych zwiōnzkōw miyniōły sie bez czŏs a bez gyjograficznõ szyrokość ôd czekaniŏ ôd wszyjskich chopōw angażowaniŏ sie we nie, bez czasowõ integracyjõ, akceptacyjõ, do forsztelōngu, iże je to miyńszy grzych aż do kŏraniŏ tego prawnie, tysz a bez sztrofa śmiyrtki.

Howard Zieff (rodz. 21 paźdźerńika 1927 we Los Angeles, um. 22 lutygo 2009) -amerikański reżyser, dyrechtůr uod reklamy we telewizyje a reklamowy fotograf. Bůł szkolorzym fotografije we Naval Photography School we Pensacola a ńyskorzi we Art Center College of Design we Pasadyńe. We lotach 50. XX stoleća uostoł zawodowym fotografym, a 10 lot ńyskorzi stoł śe fest znůmy a ceńůny jako fotograf uod reklamůw. Pracowoł m. in lo nowojorskigo cajtunga ""Daily News"", Polaroida a Volkswagyna. Uod kůńca lot 70.sprůbowoł swojich śiłůw jako reżyser filmowy. Jygo filmůma sům m. in.: The Main Event (1979), Private Benjamin (1980), Unfaithfully Yours (1984), The Dream Team (1989), My Girl (1991) a My Girl 2 (1994). Po My Girl 2 wycofoł śe ze reżyserowańo skiż wykryća u ńigo ńymocy Parkinsůna.

Auto ćynżarowe – pojazd mechańiczny, śilnikowy, przeznaczůny do przekludzańo towarůw, ćůngńyńo naczepy, prziczepůw (kery ńy je ćůngńikym bałerskim) abo do przekludzańo ludźi (kery ńy je autobusym), uo maśe dopuszczalnyj cołkowityj wjyncyj kej 3500 kg.

Nojczyńśćij bůły to perzůny, kere muśoły szrajbnůńć Volkslista. Podug PKWN bůło to przestympstwo (dekret ze 4 listopada 1944). Nojwjyncyj trofjało sam Ślůnzokůw, Mjymcůw (za Volkslista) a Poloki za przinoleżność do AK abo NSZ. Bůli tyż Ukraińce, Rusye a nawet Austrijoki.

Wilamowjany (wilamowski: Wymysiöejyn, polski: Wilamowianie, mjymjecki: Wilmesauer) – etńiczno grupa, kero mjyszko we sztadźe Wilamowicy we Małopolsce. Fest uodrůżńo śe uode inkszych bez włosne ludowe uobleczyńy, tradycyje a godka - używo śe jeszcze postrzůd starzikůw a starek wilamowsko godka, kero mo pochodzyńy germańske. Podańy na polsko godka, we ślůnskij godce je porůżńyńy mjyndzy dwůma etnůńimůma - słowo Wilamojwůn uoznoczo czowjeka, kery idyntyfikuje śe ze wilamowskům myńszośćům kulturowům, Wilamowiczůn to jedźińy mjůno tygo, co uůn mjyszko we mjeśće. Polski regjyrůnek ńy rozpoznowo uoficjalńy Wilamowjanůw jako etńiczno grupa.

Mjymjecko godka (tyż: ńymjecko, mjym. Deutsch, deutsche Sprache) – godka ze grupy zachodńij familije godek germańskich. Je fest zrůżńicowano rygjůnalńy, a ńykere djalekta – take kej djalekt używany we ""mjymjeckogodkowyj"" tajli Szwajcaryje (Schweizerdeutsch albo Schwyzerdütsch/Schwiizertüütsch, noleżůncy do grupy djalektůw alymańskich) – sům roz za czas klasyfikowane jako uosobne godki. Nojbliży spokrewńůno je ze godkům ńiderlandzkům, kero ale cechůje barzi uproszczůny gramatyczny systym.